
Alt jeg ejer, er dit Julehilsen fra UMO Ny DTS på Sjellebro 

Fra landsby 
til storby 



Familien Barua 

på Papua Ny Guinea 




Hun tog sin DTS på Sjellebro 
i Danmark i 1 988, han tog 
sin DTS i Mount Hagen på 
Papa Ny Guinea i 1 99 1 . 
De traf hinanden første gang 
i 1993 på UMOs center i 
Kalimpong i Indien og året 
efter friede han til hende i 
Kolkata. 

Lone og Winterford Barua blev gift i 
Danmark i 1995 i Tårs - Østervrå 
Baptistmenighed, som er Lones 
hjemegn. Datteren Marietta (12) er født i 
Danmark, og siden 2005 har de boet på 
Papua Ny Guinea (PNG), hvor Winterford 
kommer fra, og hvor deres yngste datter 
Thea (7) er født. Lillebroren Martin (3) 
er sidenhen blevet adopteret ind i 
familien. 



Indtil for nylig har de boet og tjent i 
Winterfords fødeby Kainde, hvor de i 
otte år har arbejdet med landsbyudvikling 
og mission i samarbejde med UMO. 
Lone beretter om alt det nye, som sker 
omkring deres tjeneste: 

Hvis nogen havde fortalt mig for et år 
siden, da jeg sad i landsbyen Kainde og var 
kursusleder og underviste til den helt store 
guldmedalje, at om et år ville jeg bo i Lae 
og være konstitueret centerleder på UMO 
centret i Lae med ti medarbejdere, ville jeg 
nok have smilet lidt, rystet på hovedet og 
sagt: "Det tror jeg ikke på". 

Ikke desto mindre er vi nu på UMO- 
centret i Lae, som er den anden-største by 
på PNG. Vi er fire familier og tre unge og vi 
bestyrer centeret midlertidigt. Jeg troede 
personligt, at "midlertidigt" betød fem til 



seks måneder. Men lige nu ser det ud til at 
vare frem til juni næste år. 

Imens vi er her i Lae, bor vi som familie på 
et enkelt værelse og deler ellers alt med de 
23 andre på stedet. Vi bor i en bygning, der 
trænger til en gennemgribende renovering. 
Vores mandat er, at få huset i orden på alle 
områder. Det gælder både bygningsmæssigt 
og arbejdsmæssigt. Vi har måttet starte 
helt forfra med at identificere værdier, lave 
regler for stedet, lave ugeprogram, 
organisere ansvar og arbejdsområder. Dertil 
kommer opfølgningen af de enkelte 
medarbejdere med samtaler og omsorg. 
Men vi er ved godt mod og møder opmun- 
tringer i det daglige. 

I går lørdag, blev havelågen pludselig 
åbnet på vid gab, og ind troppede syv 
"mamas" med 60 cm lange knive, poser 




med mad og grøntsager! 
De var kommet, fordi de gerne ville velsigne 
os med deres hjælp. De trak i arbejdstøjet, 
og så fik hele grøntsags-haven og blomster- 
bedene en ordentlig omgang de følgende tre 
timer. 

Lae er et sammenkog af mange befolknings- 
grupper. Den oprindelige befolkning 
"morobererne" føler sig ofte snydt, 
tilsidesat, og gør tit gengæld med mord og 
afbrænding af huse. Særligt efter valget i 
juli kan vi opleve overfald på alle tider af 
døgnet. Folk bliver stoppet og truet med 
knive og afkrævet deres ejendele. Men jeg 
har en aftale med Gud om, at skal vi blive 
herude og arbejde, så må han beskytte os. 
Og her mærker vi Guds trofasthed. 

Forleden morgen skulle Winterford ned og 
bedefor en syg slægtning. Klokken var halv 
syv, da han gik hjemmefra. Rundt om et 
gadehjørne kom fem unge mænd og 
forlangte hans værdier. Han havde ingen 
taske med - kun sin bibel. Han sagde, som 
det var, at han ingen penge havde, men at 
han i stedet ville give dem Guds ord og 
holdt Bibelen frem. "Det er jo det, I har brug 
for" sagde han til dem. Men nej, de ville 
have ur, telefon og penge. Winterford holdt 
fortsat Bibelen frem, og da de jo kunne se, 
at han ikke havde andet at give af, forlod 
de ham. 



Selvom familien Barua er flyttet til Lae, 
holder Lone og Winterford stadig fast i 
arbejdet i Kainde, hvor de har været 
med til at få en fiskeri- og en kokosolie 
produktion i gang, så landsbyen kan 
forsørge sig selv Lone har selv tillært sig 
at udvinde kokosolien og lært det videre 
til en kvindegruppe i byen. Denne 
såkaldte Noniolie er et hår- og hudpleje 
produkt, som er i høj kurs blandt de 
lokale. Halvdelen af indtjeningen går til 
kvinderne i form af nye materialer og 
redskaber til nye bæredygtige projekter. 

Kainde ligger otte timers sejlads fra Lae, 
så på nuværende tidspunkt har Lone og 
Winterford uddelegeret ansvaret for 
tjenesteområderne til folk derude, 
hvilket ser ud til at fungere godt, 
fortæller Lone. 

Winterford er kommet med i UMOs 
nationale leder team for PNG, hvor han 
har taget formanskabet for en to-årig 
periode, og der er bogstaveligt talt udsigt 
til flere nye skibe i søen. Bl.a. ser Lone og 
Winterford frem til at være værter for et 
hospitalsskib opkøbt af YWAM Ships i 
Townsville, som skal sejle og arbejde 
langs med PNGs kystlinjer. Hertil er de 
involveret i "vision 20/20", som er UMOs 
vision om, at alle hjem skal have en 
bibel på deres lokalsprog inden år 2020. 



Lone og Winterford føler, at de har en 
særlig opgave på dette område, eftersom 
PNG er et land med over 900 sproggrupper, 
hvoraf 300 af dem endnu ikke har en 
bibel på deres lokale sprog, og enkelte af 
dem ikke har et skriftsprog overhovedet. 

Camilla Blay Steiner 
sammen med Lone Barua 



Papua New Guinea er et land bestående 

af stammer, der taler mindst 900 

forskellige sprog og dialekter. 

Det ligger lige nord for Australien og e 

en del af Stillehavsøerne. 

I den sydlige del af landet bor de 

høje afrikansk-lignende Papuanere, 

og inde i bjerg-områderne bor de lave 

Guineanere, som minder om Australien 

Aboriginers. 

Der bor ca. 7 millioner mennesker 
på et område af 462.840 km2. 
Folket er selvforsynende på deres 
egen jord og lever en meget simpel 
livsstil uden rindende vand og el. 
desuden dyrker de afdøde forfædres 
ånder. 

Gennemsnits-levealderen er 46-47 år. 
Landet er ofte udsat for katastrofer, 
jordskælv, vulkanudbrud m.m. 

Glimt 

Tid til 

service-eftersyn 



Af Ole Andersen 
Medarbejder på Sjellebro 
Ungdom Med Opgave, 
Danmark 




Efterår og vinter er over os, det er tid til 
at få tjekket op på bilen, så vi er sikre 
på, at den er køreklar til vinteren. Vi 
passer godt på vores biler, huse og øvrige 
ejendele, men hvad med vores parfor- 
hold, passer vi også godt på det? Syv par 
valgte at investere i deres ægteskab ved 
at tage på 'Weekend for ægtepar' på 
Sjellebro i november. Mange oplever et 
enormt pres på ægteskab og familieliv 
midt i en travl hverdag. Derfor er det 
godt at stoppe op og få et 'service 
eftersyn'. 



Tage tid til at snakke om de ting vi ikke 
altid finder tid til i hverdagen, modtage 
noget undervisning som kan give 
inspiration til gode snakke, og måske få 
ideer til hvordan vi kan gøre ting 
anderledes. Det er vigtigt at fokusere på 
vores ægteskab og ikke komme til at 
tage hinanden og kærligheden for givet. 
Det kræver en indsats at vokse sammen 
og bygge et solidt fundament for 
ægteskabet, og vi har alle brug for at 
arbejde på det livet igennem. Hvorfor 
vente til vi har det svært? Hvorfor ikke 
sætte tid af og snakke om de udfordrende 
ting i de gode perioder? Gud ønsker at 
være med i detaljerne i vores liv og han 
ønsker at gøre en forskel. Han ønsker, at 
vi skal bygge vores liv på Hans principper. 



weekenden 



wm 



Oplevelse af nyt håb 




Vi har været så begejstrede for den forskel undervisningen på årets familielejr 
har gjort for vores parforhold, at vi bare måtte have mere. Vi har også stået 
med konkrete udfordringer som var medvirkende til, at vi tog afsted, og vi 
havde store forhåbninger og tro for, at Gud ville gribe ind. Noget af det bedste 
var at få tid til hinanden og at blive undervist sammen i denne oase og 
overflod af salvelse til åndeligt gennembrud. Særligt redskaberne omkring 
aktiv lytning og forhindringerne for dette var vigtige for os og vi har taget en 
oplevelse af nyt håb og liv med hjem.. 

Anita og Thomas Raun Brogaard, gift i mere end fem år. 




Nærhed med Gud og hinanden 



Vi har tidligere været på "Ung parweekend", hvor vi oplevede os velsignet af at 
tage en hel weekend til at investere i vores forhold. Efter at vi er blevet gift, 
havde vi lyst til at gentage succesen! Det var fantastisk at have tid til at prioritere 
hinanden og prioritere Gud, hvilket blev understøttet igennem undervisningen, 
givende samtaler og muligheden for nærhed med hinanden og Gud. 
Weekenden har først og fremmest givet os et pusterum fra hverdagen, hvor der 
blev sat fokus på os. Tak for opmuntring og støtte til en fornyet lyst og vilje til at 
søge Gud i og for vores ægteskab! 

Linea og Andreas Bevan, gift i fire måneder. 





Kigget lidt dybere i hinandens øjne 



Jonas' forældre gav os det som en bryllupsgave, men der var også andre ting 
der gjorde dette ægteskabskursus attraktivt for os. Jonas var på DTS i 2009 og 
har sidenhen tjent som missionær ved en UMO-base i Kuala Lumpur, så UMO 
var langt fra fremmed for os. Tid og ro til at fokusere på hinanden er noget af 
det bedste, vi har taget med hjem. Vi fik kigget lidt dybere i hinandens øjne, og 
der blev skabt gode rammer for, at vi kunne få talt sammen om de ting som 
betyder noget. Weekenden gav os bedre humør, veludhvilethed, og en 
fornemmelse af at have prioriteret hinanden. 

Eva Maria og Jonas Kamp, gift i knap halvandet år. 





Alt, hvad jeg ejer, er dit 



Hans fulde navn er Peniamina 
Mataio Nonoa, men vi kalder 
ham Ben. Han er født på 
New Zealand, men er 
Samoaner af oprindelse. 
Han havde sin første åben- 
baring om Guds Faderhjerte 
på sin DTS på New Zealand i 
1 986. Efterfølgende blev det 
hans hjertebudskab, som 
han rejser rundt til mange 
nationer og underviser om. 
Ben kommer også til 
Danmark og skal undervise 
om Guds Faderhjerte under 
Temaugen på Sjellebro 
d. 1 2.- 1 5. februar. 

Min far, som var præst, døde i et flystyrt, 
da jeg var 12 år, og min mor døde af 
cancer, da jeg var 15. Jeg blev en troende, 
da jeg var 21, men var stadig vred på Gud 
i mit hjerte, for jeg følte, at Han havde 
taget mine forældre fra mig. 



Det var med den hjertetilstand, jeg 
ankom til UMO. Jeg ville gerne vide mere 
om Gud, men jeg var dybt såret og bitter 
på Ham. Det var der, midt i min bitterhed, 
at jeg blev overrasket over et simpelt 
princip, som har været en af de 
grundlæggende værdier i min vandring 
med Gud siden. I salme 145,18 står der: 

Herren er nær ved alle, der råber til ham, 
alle der råber til ham i oprigtighed. 

Netop som jeg råbte ud til Gud og 
udtrykte al min vrede og bitterhed 
overfor Ham, følte jeg, at Gud Fader øste 
sin kærlighed ud over mig. Siden den 
dag har jeg vidst, at Han elsker mig. 

Der er så mange ting, som adskiller os 
fra Guds kærlighed. Der sker ting med 
os, og straks hører vi en hvisken fra 
fjenden, som får os til at stille spørgsmål 
omkring Gud eller ved Hans karakter. Vi 
kan så hurtigt blive narret til at tro, at 
Gud ikke er god, og at Gud ikke tager sig 
af os. 

Virkeligheden er, at vi ikke er adskilt 
fra Guds kærlighed og aldrig har været 



det. I Romerbrevet 8,38-39 står der, at 
intet kan skille os fra Guds kærlighed. Vi 
hører sammen med Faderen. Jesus kom 
for at vise os Faderen og føre os til Ham. 
Han kom for at gøre op med alle de ting, 
som ifølge vores opfattelse gør os 
uværdige til at modtage Hans kærlighed. 

Når jeg underviser om Faderen, er det 
mit hjertebudskab, at vi må løbe ind til 
Faderen, uanset hvor vi er henne i livet 
og i vores følelser. Det er her, Han er nær 
og venter på at overøse os med sin 
kærlighed. Virkeligheden er dog, at vi 
ofte fanges i en fælde, hvor vi tror, at vi 
skal gøre alle de rigtige ting, før vi er 
accepteret af vores Fader. 

I lignelsen om den fortabte søn fra 
Lukasevangeliet 15:11-32 (som jeg 
hellere vil kalde "Lignelsen om den 
barmhjertige Fader"), holder faderen en 
fest for sønnen, som er kommet hjem 
igen. Da den ældste søn hører musik og 
dans inde fra huset, spørger han en af 
tjenerne, hvad der foregår, og han 
svarer: "Din bror er kommet hjem!". 

Kort efter konfronterer den ældste søn faderen og siger: "Nu har 
jeg i årevis slidt og slæbt for dig og har aldrig nægtet at gøre, 
hvad du bad mig om. Aldrig har du givet mig så meget som et 
gedekid, så jeg kunne feste med mine venner Men så snart din 
søn, som har soldet dine penge op med løse piger, viser sig, så 
skal gårdens bedste kalv slagtes!" 

Faderens respons er: "Du er altid hos mig; alt, hvad jeg ejer, er dit." 

Min pointe her er, at den respons, som faderen gav sin ældste 
søn, er en åbenbaring, som alle kristne har brug for at få. 
Faderen har altid givet os alt, hvad vi behøver, for at leve livet. 

Vi har brug for at forstå, at "vi hører til" som børn af den 
højeste Gud. Vi behøver ikke at spørge om en fedekalv til at feste 
med vores venner, for den tilhører os allerede. Den ældste søn 
gik glip af pointen. Han troede, at han stadig skulle gøre sig 
fortjent til noget, men Faderen havde altid ønsket, at han skulle 
vide, at alt, hvad jeg ejer, er dit 

Ben Nonoa 




Ben er gift med Alison og har været det i 24 år. De har fire 
børn: Kesia (22), Caleb (20), Tamar (17) og Nathaniel (15). De 
bor i Kona, Hawaii og arbejder på fuld tid med UMO i 
University of the Nations, som har været deres hjem de 
sidste syv år. Siden 2007 har de været skoleledere for Asia 
Pacific DTS (aPAC), som sender outreach teams til nationer i 
hele Stillehavsområdet. 



UMOs årsmøde og arbejdsdag 
på Sjellebro! 

Lørdag den 3. maj 20 1 4 byder vi velkommen til 
en dag for hele familien 

Dagen starter med fælles morgenmad kl. 8.30. Herefter vil der være 
program for børnene og arbejdsfællesskab for alle voksne frem til kl. 
16.00, hvor vi vil holde årsmøde. Efter en god middag vil vi om aftenen 
have en tid med fællesskab, lovsang og vidnesbyrd. 

Der er sket meget det sidste år, og vi er dybt taknemmelige for alle jer, 
som giver af jeres tid, penge og arbejdskraft for at være med til at løfte 
visionen for Ungdom Med Opgave. 

Vi har stadig projekter og vedligehold, som vi kan bruge hjælp til, så 
enhver med tid og lyst til at deltage vil være meget velkommen. 

Tilmelding kan ske på www.ywam.dk eller til kontoret på 8697 4055. 
Husk at opgive ankomsttidspunkt, samt antal børn og voksne. 

Vi glæder os til at se jer på Sjellebro! 



Dagsorden for årsmødet 
kl. 16.00 

- Valg af dirigent 

- Formandens beretning 

- Indkomne forslag 

(Forslag skal være indsendt skriftligt 
senest tre uger før årsmødet) 

- Gennemgang og godkendelse af 
årsregnskabet 

- Valg til bestyrelsen 

- Valg af revisor 

- Eventuelt. 

Af Ulrik Corneliussen 
Landsteder for 
Ungdom Med Opgave, 
Danmark 



Den mørke tid er for alvor ved at bide 
sig fast. Det er første gang siden 
2000/2001, at min kone Nubia og jeg 
skal blive i Danmark en hel vinter. Vi 
indrømmer, at minderne om vores hjem 
i Recife, Brasilien kommer stærkere 
frem i vores tanker i takt med vinterens 
mørke. Et land med 12 timers sol hver 
dag. Vi nyder dog de skiftende årstider i 
Danmark, men kan ikke lade være med 
at glæde os til, at lyset igen får overvægten. 

Lyset i mørket fejrer vi i Danmark med 
fire søndage i adventen, hvor vi venter 



på juleaften og mindes "lysets" budskab. 
Nemlig at Jesus blev født i en stald. 

Hvis vi i stedet for "lys" tænker "nyt", 
hvordan kan noget, der er over 2000 år, 
så være nyt? 

Fortæller man et andet menneske om 
sin tro og oplever forvandlingen fra det 
gamle til det nye, er man ikke i tvivl om, 
at noget nyt er sket. Siger vi ja til Jesus 
dagligt, vil vi opleve noget nyt. Et ja til 
Jesus vil genere nyt i vore liv og i de 
mennesker, der er omkring os. 

Juleaften, gaver, hygge, pynt, mad og 
drikke er alt sammen skønne og 
livsbekræftende ting, men det bliver 
hurtigt hverdag efter jul. Gaverne skal 
betales, nogle kilo skal svedes af, 
vinteren virker som om den ikke vil 
slippe sit greb. Men med et dagligt ja til 
Jesus, ærer vi den uvurderlige julegave, 



han gav os alle ved først at lade sig føde, 
dernæst tjene og være eksempel, og til 
sidst ved sin død og opstandelse, at give 
os muligheden for et evigt liv efter 
døden - for ikke at glemme et super 
spændende liv inden døden i et tæt 
forhold til vores Gud, Far og Skaber. 

Med disse tanker vil vi på Ungdom 
Med Opgave Danmarks vegne ønske jer 
alle en glædelig jul og et velsignet nytår. 
Samtidig ønsker vi at takke jer alle, for 
netop det DU har gjort for UMO i 2013. 
Tak for forbøn, opmuntringer, interesse, 
og for at være med til at løfte den 
økonomiske del sammen med os. 

Vi glæder os til, sammen med jer alle, 
at kunne sige JA, drømme og leve alt det 
nye, der kommer til at ske fremover i og 
ud fra UMO Danmark. 





EUROPE 
DTS 

12 ugers undervisning 
på Sjellebro 
8 ugers outreach 
med fokus på Europa 
For dig mellem 18 og 30 år 
Mere info på ywam.dk 
eller mail: ywam@ywam.dk 




Af Camilla og Steen Blay Steiner 
Visionsbærere for Impact Europe DTS og 
medarbejdere på Sjellébro 
Ungdom Med Opgave, Danmark 

Det er 1 0 år siden den 
sidste Discipel Trænings 
Skole (DTS) for unge blev 
afholdt på Sjellebro. Visionen 
om at genoptage DTS for 
unge her på stedet har været 
undervejs længe, og det er 
derfor med stor glæde og 
begejstring, at vi i UMO 
Danmark kan introducere 
Impact Europe DTS, som 
starter i september 20 1 4. 
Skolen er målrettet unge 
mellem 18 og 30 år. 



Forkæmpere for unge 

Som en af UMOs grundlæggende 
værdier, er vi kaldet til at være forkæm- 
pere for unge, og vi er overbevist om, at 
Gud har givet de unge gaver og kald til 
at gå i spidsen for visioner og tjenester. 
Gennem vores arbejde med unge i UMO 
ser vi et tydeligt behov for at bruge mere 
tid til fordybelse med Gud og få 
afklaring omkring Guds retning og 
formål med deres liv. 

Mange unge står foran en afslutning af 
noget, de har været i gang med, og en 
stillingtagen til deres næste skridt. Her 
kan DTSen være en rigtig god investering. 
Ikke kun for at finde retning og blive 
udrustet til den fremtid, som ligger 
foran, men også i forhold til en personlig 
opbyggelse gennem et dybere kendskab 
til, hvem Gud er. 

Impact Europe DTS vil blive ledt af et 
ungt skolelederteam med ledererfaringer 
og med hjerte for det, de gør. Skolen er 
international og engelsksproget, og der 
bliver trukket på undervisere fra hele 
verden. 



Paulus syn 

I et syn så Paulus en mand fra Makedo- 
nien, som stod og kaldte indtrængende 
på ham: Kom herover og hjælp os!" 
råbte han. Efter det syn forstod apost- 
lene, at det var Gud, der ville sende dem 
derover for at forkynde budskabet om 
Jesus. (Apg 16, 9-10) 

I vores proces med DTSens tilblivelse 
har Gud lagt Europa på vores hjerter. 
Her har Paulus' syn en særlig plads og 
er blevet en påmindelse om, at den 
opgave, som Gud sendte apostlene ud i 
ved døren ind til Europa, endnu ikke er 
afsluttet. Europa har fortsat, og måske 
mere end nogensinde, brug for Guds ord 
og for mennesker, der helhjertet vil følge 
og leve radikalt for Jesus. 

Impact Europe DTSens skoledel vil have 
fokus på at kende Gud og særligt søge 
Guds hjerte for nationer og folkegrupper 
i Europa. 

DTSens Outreach vil have fokus på at 
række ud med evangeliet og være rettet 
mod flere forskellige destinationer i 
Europa. 




DNA 




At høre Guds stemme 



Af Karen Andersen 
Medarbejder på Sjéllébro 
Ungdom Med Opgave, 
Danmark 




I UMO er vi afhængige af at 
høre Guds stemme som 
enkeltpersoner, i team- 
sammenhænge og i større 
fællessamlinger, som en 
integreret del af vores 
beslutningsprocesser. 

Jeg bliver altid overvældet af Guds 
storhed, kærlighed, omsorg og generøsitet, 
når jeg tænker på det 'at høre Guds 
stemme'. Gud ønsker fællesskab med 
os. Gud ønsker en dyb og personlig 
relation med hver enkelt af os. Han 
ønsker at lede os, tale til os, trøste, 
retlede, overbevise, samarbejde med os 
og beskytte os. Hele Bibelen er fuld af 



beretninger om, hvordan Gud taler til sit 
folk, både som enkeltpersoner og som 
fællesskab. 

Vi har en tendens til at gøre ledelse - 
at høre Guds stemme - til noget 
kompliceret, men det har aldrig været 
Guds tanke og hensigt. At høre Guds 
stemme er ikke forbeholdt specielle 
personer. Det er en grundlæggende ret, 
vi har som Guds børn. Jesus spurgte 
altid sin far til råds, og tog tid til at lytte 
til sin far. Det er også det, Gud ønsker, vi 
skal gøre. 

Jeg oplever det som et kæmpe 
privilegium, at Gud ønsker, vi skal kende 
Ham og høre Hans stemme. Personligt 
er det min tryghed, at min far i himlen er 
levende, nærværende og ønsker at 
fortælle mig om sin vilje, hvilke skridt 
jeg skal tage, og hvordan jeg skal leve 
mit liv. At Han med en stille indre 
stemme fortæller, at jeg er elsket, at han 
elsker mig/os så højt, at han retleder, 
når jeg/vi fejler. 



værdi # 3 



Gud taler på mange måder; gennem 
Bibelen, gennem andre, gennem 
drømme og visioner, gennem engle, 
gennem naturen og billeder. Nogen 
oplever at høre en hørbar stemme, men 
oftest oplever vi Guds ledelse gennem 
den stille indre stemme. 

Gud ønsker, vi skal genkende Hans 
stemme. Jo mere vi bruger tid med Ham 
og øver os i at lytte, jo bedre bliver vi til 
at genkende Hans stemme og ledelse. 
På samme måde, som når vi snakker i 
telefon med en god ven eller et kært 
familiemedlem. Vi genkender stemmen 
med det samme og har ikke brug for, at 
de præsenterer sig, og fortæller os hvem 
de er. 

Vi tilhører en Gud, som ønsker at have 
en dyb og personlig relation med os, og 
som ønsker at tale til os og at lede os. 

Dette er den anden af en artikel række, 
hvor vi uddyber Ungdom Med Opgaves 
grundlæggende værdier - vores DNA 

Vil du være med? 



Det at være med i noget er både til stor 
værdi for dem, man har valgt at stå 
sammen med, men det har også stor 
betydning for én selv. 

Det betyder at man: 

- har taget et positivt valg 

- ønsker at deltage 

- ønsker at blive regnet med 

- håber det bedste for 

- beder for 

Du kan være med i UMO på flere måder: 

- Stå sammen med os i bøn for de 

områder, vi arbejder med i UMO Danmark. 

- Stå samen med os om praktiske 
opgaver omkring UMOs center, Sjellebro, 



og ved de forskellige arrangementer, vi 
har i løbet af året. 

- Blive medlem af UMO. Det betyder 
meget for os i UMO at have venner, som 
ønsker at stå sammen med os i arbejdet 
- også økonomisk. Det har også stor 
vigtighed at have mange medlemmer, 
da det giver os mulighed for at søge del i 
forskellige offentlige puljer. 

- Blive UMO-Partner. Du bliver 
UMO-partner ved at blive fast giver af 
minimum 250 kr. om måneden. Du får 
dermed del i, at vi kan være med til at 
gøre en forskel i rigtig mange 
menneskers liv. 

Derudover vil du 1-2 gange om året få 
tilsendt en hilsen med en bog, musik, 



film eller undervisning, sammen med et 
partnerbrev med status på arbejdet. 

Hvorfor være med i UMO? 

- Fordi vi fokuserer på at familier, 
børn, unge og ældre må kende Gud 

- Fordi vi træner og udruster folk til at 
leve i et tættere forhold til Gud 

- Fordi vi ønsker at kommunikere 
evangeliet om Jesus Kristus til alle 
samfundets områder 

- Fordi DU ønsker at være med til at 
gøre en forskel gennem UMOs arbejde 

Udfyld talonen nederst og send den til 
os, så er du med allerede i denne måned. 



Aktuelle muligheder for at give din støtte 

□ Jeg indbetaler selv via netbank til UMOs konto - 7734 1026373 

□ Jeg ønsker at få tilsendt indbetalingskort. 

□ Jeg ønsker at blive tilmeldt Betalingsservice 



BETAUmSSEBWCE 




Fra dato: 



Gavebeløb til overførsel [kx: 

Overførsel: □ Hver måned □ Hvert kvartal □ Hvert halve år □ Hvert år 



□ Jeg ønsker at blive UMO-partner (kun mulig ved indbetaling af min. 250 kr. pr. måned) 

□ Jeg ønsker at blive medlem af UMO 

□ Familiemedlemsskab - 200 kr. årlig □ Enkeltmedlemsskab - 100 kr. årligt 

(Medsend liste med familiemedlemmers navne og cpr. nr.) 



□ Jeg ønsker at støtte 

□ Håbets Hus 

□ Skolebørn på Filippinerne 



□ UMO generelt 

□ UMO 's medarbejdere 



PENGEINSTITUT 



BANKREG.NR. 



POSTNR./BY 



Skattefradrag 

Gaver til Ungdom Med Opgave er 
fradragsberettigede 

14.500 kroners reglen 

Hvis du giver en almindelig pengegave til UMO 
kan du trække pengene fra på selvangivelsen, 
og derved få op til 14.500 kroners fradrag. 
Alle i din husstand kan bruge reglen. 

Regler om CPR numre 

UMO er pålagt at indberette alle fradragsberet- 
tigede gaver til SKAT sammen med dit CPR 
nummer, for at du kan opnå fradrag. Du kan 
oplyse os dit CPR nummer ved at ringe eller 
skrive til os. Vi behandler selvfølgelig alle 
oplysninger fortroligt. 



UNDERSKRIFT 



Returneres ved varig adresseændring 

Afsender: 

Ungdom Med Opgave Randersvej 195 DK-8544 Mørke 

DANMARK 



post) (B) 

Kalenderen 

(se mere på www.ywam.dk) 

■ 6. februar 

Åbent møde på Sjellebro med lovsang, 
undervisning, bøn og fællesskab 

■ 12. - 15. februar 

Temauge på Sjellebro - Guds Faderhjerte 
Ben Nonoa fra New Zealand underviser 

■ 6. marts 

Åbent møde på Sjellebro med lovsang, 
undervisning, bøn og fællesskab 



■ 3. april 

Åbent møde på Sjellebro med lovsanj 
undervisning, bøn og fællesskab 

■ 3. maj 

Årsmøde og fællesskabsdag 

på Sjellebro, se indkaldelse i bladet 

■ 8. - 11. maj 

Gyldne Alders Lejr på Sjellebro 
Haakon Sundal fra Norge underviser 



■ 12. - 15.. juni 

Gyldne Alders Lejr på Sjellebro 
Anders Bartholdy, Danmark underviser 

■ 6. -12. juli 

UMO Familielejr på Sjellebro 
Chris og Brian Clarke underviser 

■ 20. -26. juli 

UMO Familielejr i Fjellerup 
Christoph Leu underviser 




Peter Laugesen 

Her kan 
du få din 
annonce! 



Tlf.: 8697 4055 
annoncer@ywam.dk 

